LidanRubinov/Halacha-QA huggingface dataset:
שאלה: תחנון: רציתי לשאול אם אפשר לומר את התחנון בשחרית לאחר עלינו לשבח מפני שלא הספקתי לומר אותו במקומו בגלל מהירות הש"ץ.
תשובה: אם יש ש"ץ מהיר - תן לו לרוץ. ותפסע בעקבותיו בקצב שלך. תמשיך את התחנון על פי דרכך, גם אם הש"ץ כבר ב אשרי. תאמר  אשרי  גם אם הש"ץ כבר ב שיר של יום. אתה תתנהל בקצב שלך עד סוף התפילה. רק תקפיד להשיב  אמן  בכל הקדישים.
שאלה: הלכות נדרים: בוקר טוב כבוד הרב, יש לי שאלה בנושא הלכות נדרים. אם אני אומר נדר שאם אני אעשה ככה וככה אז יקרה משהו רע, זה נחשב נדר? אם כן, נדר גם חייב שיהיה בו ביטוי שפתיים? על העזרה
תשובה: אתה לא יכול לנדור שיקרה משהו רע אם תעשה כך וכך. אתה לא יכול לחייב את הקב"ה לציית לך, וממילא אין לו שום משמעות הלכתית.
שאלה: ענני הכבוד: כבוד הרב קרה לי כפי שהרגשתי שראיתי את ענני הכבוד. האם זה יתכן? טבעת של עננים הקיפה אותי ומעלי ניצב רק הירח גם באור השמש. השמש הייתה מחוץ לענני הכבוד. מלפני העננים היו מחולקים לשלוש שכבות ובצדדים לשכבה אחת. האם זה מפרי הדמיון, זה קרה לי רק פעם אחת. האם יש אמת בדבר?
תשובה: לצערי, אני לא יכול לעזור. אני לא חוויתי אף פעם את ענני הכבוד, וממילא אין לי מושג כלשהו בהם.
שאלה: איך אפשר לצוות עלי אהבת ה.: אנסה לקצר. איך אפשר לצוות עלינו אהבה? זהו דבר ריגשי שדורש בין היתר יחס הדדי, ואף הרמב ם מורה שאדם צריך לקחת דוגמא לאהבת ה מ חולי האבה ביחס לאהבת אשה. האם בתור רווק, או בחור נטול אהבה אין לי מה לנסות אפילו לאהוב את ה? מראש
תשובה: לך יגאל היקר אהבה היא רגש שבא לידי ביטוי בהרבה רמות. הוא בא לידי ביטוי באהבת הורים, באהבת אחים, באהבת רעים, וכמובן, הפיסגה שלו היא אהבה בין איש ואשתו. גם אדם רווק יכול להבין את הרגש הזה וממילא גם לפתוח את הלב שלו בכיוון הזה. ודאי שאי אפשר לצוות על  רגש  אבל אפשר להתבונן ולעשות מעשים המחזקים ומפתחים רגש מסוים. הרחבה תוכל לראות בתשובה כאן: בהצלחה רבה טוביה tsbias1 gmail.com
שאלה: זמן ברכה: אם שכחתי לברך ברכה אחרונה,עד מתי אני יכול לברך ברכה אחרונה? אם אפשר להתייחס לכל סוגי הברכות האחרונות.
תשובה: בעקרון מדובר על 72 דקות. אבל יש תנאים שונים שמשנים את ההלכה. עיין בקישורים:
שאלה: התמודדות: אני בחור בן 19 (כתור אחד שעומד להתחתן בקרוב) ומתחבט בשאלה זו הרבה מאוד זמן זו שאלה על האמונה שלנו ועל ההשקפה שלנו וכל מקרה חדש שאני שומע גורם לי לבכות ולפנות ולדרוש מהקב"ה הרי כתבת בתורתך: " כי לא ידח ממנו נדח" וכן " ובאו האובדים מארץ אשור והנדחים מארץ מצרים ", גם אלו ששם אובדים ונדחים עליהם יחזרו בתשובה. אני מדבר על היחס שלנו כתור מגזר לבנים ולבנות שלנו, מסביבי אני שומע ורואה עוד בת של שכן מהאולפנה שמחוץ לבית הספר הולכת עם חצאית קצרה במקרה הטוב ומכנסיים במקרה הפחות טוב הולכת עם בנים שלא שומרי תורה ומצוות וכו ואין להאריך בדבר המצער וכן בנים שלנו שלא שולטים על יצריהם ונופלים בשמירת נגיעה ואי אפשר שלא לבוא בשאלה למה זה קורה? האם בגלל המתירנות השולטת ברחוב, החינוך בבית שכן מתיר את המתירנות הזו ע"י כניסת מכשירים עם אינטרנט פתוח וללא חסימה כלשהי, טלוויזיה אשר משדרת תכנים שלא ראויים למי שחונכו על ברכי הראי"ה ובנו הרצי"ה זצ"ל להשקפה אמיתית ונכונה על התורה ארץ ישראל ועם ישראל, האם בגלל המורים והמורות בישיבות התיכוניות והאולפנות המשדרים מתירנות כזו ע"י צילום סלפי עם תלמידיהם והעלאת התמונה לאינסטגרם והוספת התלמיד לאור בקשת החברות בפייסבוק לאור ההיטשטשות בין הדיסטנס בין המורה הרב.או אולי גם כל הסיבות יחדיו. מדוע לא מדברים עם הנוער על מה כן לעשות ואני אסביר את עצמי כשיש נער בישיבה תיכונית שרוצה להתחזק הוא זונח את כל הדברים שעשה עד עכשיו ( בא נצא מנקודת הנחה שהוא עושה זאת בהדרגה ולא בבת אחת כך שהיינו יכולים לתלות את נפילתו בהליכתו לקיצון אחד). כעת הוא מתיישב ללמוד משקיע בקדושה וביראת שמיים אז הוא משקיע בחיובי לכאורה, אך זהו החיובי בשלילי, מחויב הוא אם רוצה הוא ללמוד אזי צריך הוא לוותר על מה שעשה עד עתה שזה השהייה הארוכה בפייסבוק או בדיבור עם בנות בסניף הקרוב, אך זהו עדיין מה לא לעשות או כמו בשפת תורת החסידות "קבלת עול", עם קבלת עול לא מחזיקים מעמד הרבה זמן ולכן הנפילה הבאה זה עניין של זמן כי כבר כמה זמן היצר הרע יסכים למה לא לעשות, אלא צריך לדבר על האקטיביות של עבודת ה למשל כאשר אתה לומד אל תלמד בשטחיות אלא תשבור את הראש ממילא זה יביא את האדם לידי ספוק כי עשה משהו מדיליה ויביאו לידי אהבת התורה,וכן תחשוב הרבה תתבונן על נושא מסוים בעבודת ה ותשב עליו ככל שתחשוב יותר זה יביא אותך למחשבה עמוקה יותר שווה מסקנה נכונה יותר וכן עוד עניין חשוב כמאמר ח :" עשה לך רב והסתלק מן הספק" ודבר איתו על המסקנות הללו. כמובן שהדבר הראשון הוא "סור מרע" ורק לאחר מכן בא ה "ועשה טוב", ואי אפשר לדבר על "ועשה טוב" אם לא פעלת או שהבחור ה פעלו בעצמם "סור מרע". שאלתי היא כזאת: 1.כיצד נחנך את ילדינו שלא יגיעו למצבים שכתבתי מצד הסיבות שפירטתי לעיל? 2.ובאמת מדוע לא מנסים אנשי החינוך לחנך למה כן לעשות, לאקטיביות של עבודת ה? 3.וכיצד נכנסו לחיינו כל הסיבות שכתבתי לעיל?
תשובה: ב"ה, 1. קודם כל נחנך את עצמנו בשמירת גבולות ואיפוק ראוי. 2. מנסים מתאמצים מוסרים את הנפש ומצליחים, לא בכל ולא תמיד. תסתכל על ההצלחות. 3. המצב הזה לא בטעות, יש מי שמתנגד לקדושה ולטהרה זה יצר הרע, תפקידו לאתגר אותנו ותפקידנו לעמוד להאבק לנצח, ולאנשים מיוחדים יש תפקיד נוסף: לרתום אותו לעבודת ה. דני ארגמן
שאלה: התקזזות בקנייה מול בעל בית: הרב, אנו עוברים להתגורר בשכירות בדירה חדשה וסוכם מול בעלי הבית כי נתקין מזגן על חשבוננו והם יתקזזו עמנו עליו באמצעות קיזוז סכום מסויים משכר הדירה עד לכיסוי הוצאות המזגן. יש לנו הנחה קבועה ברשתות חשמל מסויימות המעניקה לנו 30 הנחה באותן רשתות, אולם ההנחה מופיעה רק בכרטיס האשראי ולא בחשבונית (כלומר, בחשבונית רשום למשל 100 שקלים, אולם מכרטיס האשראי שלנו יורדים רק 70 שקלים). סוכם עם בעלי הדירה כי נביא להם חשבונית על מחיר המזגן והתקנות ולפיה יחזירו לנו את הכסף באמצעות הסדר הקיזוז שתואר לעיל. שאלתנו היא האם אנו יכולים להתקזז עמם על מלוא סכום הקנייה ללא ההנחה כפי שמופיע בחשבונית (נניח 3000 שקל) ולא על המחיר ששילמנו בפועל (2100) או שמדובר בגזל היות ואנו מרוויחים עליהם כ900 שקלים. לחידוד - האם אנחנו מחויבים להעביר לבעלי הבית את ההטבה המגיעה לנו באופן אישי? (יש לציין שסכום ההנחה בכל חודש מוגבל, כך ששימוש בהנחה על המזגן מונע ממנו להשתמש בהנחה בקניות אחרות) נשמח אם הרב יוכל להביא גם את המקורות לתשובתו.
תשובה: זו שאלה קשה. קשה למצוא לה מקור, בשל העובדה שמדובר במציאות שאינה שכיחה. יש הרבה תשובות לשאלות מעין אלו כאשר מדובר על שליח שמקבל הנחה או שניים במחיר אחד, או דברים מעין אלו, אולם על השאלה כיצד יש לפרש את ההסכם ביניכם   האם לאור המחיר האמיתי או המחיר ששלמתם בפועל, איני מכיר מקור מפורש שעוסק בשאלה זו, אם כי סביר להניח שיש. בדרך כלל, במצבים מעין אלה, צריך להפעיל את הסברא הישרה. הבה נניח כי הייתם מקבלים מזגן במתנה   האם על בעל הבית היה לקזז את המחיר של המזגן? נראה לי שבוודאי שכן, על אף העובדה שלא הוצאתם שקל על המזגן הזה. זה מחירו של המזגן, והעובדה שאתם השגתם אותו במחיר הרבה יותר נמוך   זה זכות שלכם ולא זכות שלו. נראה לי כי יהיה נכון אפוא להמשיך את הסברא הישרה הזו גם למקרה שלכם. ויישר כוח על הרגישות
שאלה: ניתוחים קוסמטיים: כבוד הרב תוכל להגיד לי בבקשה, איך התורה מתייחסת לניתוחים שהם לא הכרחיים (ניתוחים קוסמטיים)? מראש והמשך יום טוב
תשובה: לגברים הדבר אסור עקרונית משום  לא ילבש גבר שמלת אשה, כמבואר בשו"ע (יו"ד קפב) שאסור לגבר להסתכל במראה, או ללקט שיער לבן משחור, או להשיר שיער השחי בתער וכד. אמנם אם הדבר גורם לו לצער רב, מותר, כמבואר שם בשו"ע. וכן להביט במראה לצורך זה של הסרת כיעור המצערו, מותר. אך אסור להתייפות. וכן דברים שגם גברים נהגו בהם י"א שמותר כמבואר ברמ"א שם בשם הר"ן. לכן מותר לגבר לעשות ניתוח כזה של ייפוי רק עבור הסרת כיעור אמיתי המצערו. אך לא סתם להתייפות ולהתגנדר. לנשים הדבר מותר מצד זה של התקשטות, אך יש בעיה של איסור חובל, ולכן רק בשעת צורך אמיתי הדבר מותר לחבול בגוף שנתן לנו ד  ולעשות ניתוח קוסמטי. עייני-
שאלה: חופה: בני מיתחתן בח בתמוז כשהחופה צריכה להיערך בסביבות 7שלושים בערב זאת אומרת עדין ח בתמוז מתי נדע שהתאריך עברי עובר כבר לט בתמוז שאלתי עד איזה שעה זה נחשב עדין אותו יום ח בתמוז אשמח לתשובה
תשובה: לכתחילה שהחופה תיערך לפני השקיעה, או לאחר צאת הכוכבים כשמונה עשרה דק  לאחר השקיעה.
שאלה: ציצית: אני יודע שאסור להתבייש אבל אני עדיין לא מרגיש מוכן להשים כיפה אבל אני רוצה להשים ציצית האם מותר לי להסתובב אם ציצית מתחת לבגדים בלי כיפה? כבוד הרב
תשובה: בוודאי. כל מה שאפשר להתקדם - מתקדמים.
שאלה: שיעור גמרא: הרב, רציתי לשאול את הרב שאלה. אני תלמיד שאוהב ללמוד גמרא וחשוב לי כל המקצועות של הקודש אבל אני לא מצליח להתרכז בשיעור ולא מבין הרבה בשיעור מה עליי לעשות?
תשובה: יישר כוח על הרצון ועל המגמה. כמובן שלא ניתן לענות על השאלה מרחוק, כי לצורך עזרה - צריך להכיר אותך, לאבחן ביחד אתך איפה בדיוק החסימה, וכדו  לצערי - אני לא יכול לעשות את זה במסגרת הזו. מה אני יכול להציע בתור צעד ראשון? הצעד הראשון הוא לבוא מוכן לשיעור. נסה לבדך לקרוא את הגמרא לפני השיעור, אולי בבית, כמה דקות, ולנסות ולהבין באופן כללי מה הגמרא רוצה. בדרך כלל, כשאדם בא מוכן לשיעור, ויודע (אפילו באופן כללי) על מה מדובר - יותר קל לו להתרכז, ולהבין על מה מדובר. האם אתה יכול ללכת בדרך זו?
שאלה: סטודנט לרפואה: אני סטודנט לרפואה, וכעת אנו מתאמים על בדיקות פיזיקליות (דופק, ל"ד, בטן, ריאות וכו ). במסגרת הלימודים דאגתי להתאמן רק על בנים, ובמבחן המעשי הופיעה מולי "מטופלת" (שחקנית). לצערי הרגשתי כי היעדר הניסיון שלי בבדיקות על בנות השפיע על רמת הבדיקה - במיוחד מבחינת ההרגשה הפנימית שלי והביטחון שאיתו אני מגיע לבדיקה. ומכאן שאלתי - האם יש מקום להתאמן על הבדיקות גם על בנות? כמובן שאמשיך להקפיד על שמירת נגיעה בכל מה שלא קשור לבדיקות האלו. זה מצטער אותי שאני נדרש לכך, אך מצד שני אני לא חושב שיש מקום להתפשר על היכולות שלי בתור רופא.
תשובה: ראשית, שתהיה הצלחה בלימודים, ושתהיה הרופא הטוב ביותר שאתה יכול להיות. הבה ננתח את מבנה השאלה. יש שני דברים טובים שעומדים לדיון - היכולת שלך להיות הרופא הטוב ביותר, והחובה שלך לשמור על צניעות וקדושה. שני הדברים האלה הם יקרים לנו, וממילא אנו מנסים לעשות את שניהם. ההלכה מתירה לרופא לבדוק נשים, בשל הנחת ההלכה שבשעה שאדם טרוד בעבודתו - אין לבו פנוי לעיסוק בנושאים אסורים שאפשר שיתעוררו כתוצאה מטיפול בנשים. ברם, לא נראה נכון דווקא לחפש את הדרך להתאמן על נשים, אלא אפשר לצאת מתוך הנחה שהדברים יסתדרו אט אט, וכשתגיע לתפקוד כרופא - אכן השאלה האם המטופלת היא אישה או שמא מדובר באיש תהיה פחות רלוונטית לגביך. על כן, נראה לי כי נכון להמשיך בדרך הרגילה, ואין לחפש דווקא נשים לתרגל עליהן, והדברים יתפלגו באופן טבעי, ותעשה דברים בקדושה ובטהרה. האם זה נראה לך אפשרי?
שאלה: כשרות קוסקוס בהכשר מחו  ל: נשאלתי לגבי קוסקוס שהיצרן הוא לפידור אקספורט מתוניסיה והיבואן הוא דין שיווק וקליה במודיעין. יש עליו מדבקה שיש לו כשרות ov באישור הרבנות הראשית לישראל. האם המוצר מוכר וניתן לסמוך על זה? חנן יצחקי רב מכללת אפרתה ירושלים
תשובה: לכבוד הרב נראה לי שזה ועד העיר של סיינט לואיס בארה"ב. אני מתנצל על הטרחה אבל אני מבקש מהרב לשלוח תמונה של המוצר בוואטס אפ. אז נוכל לברר בצורה יותר מדויקת את גוף הכשרות ואת רמת הכשרות. 0525665260
שאלה: הנאה מאבידה שלא הושבה: גיסתי עבדה במסעדה בה נשכחה יום אחד שקית עם כמה חולצות בסיס. השקית עמדה שם זמן רב ללא דורש או שואל לגביה. לאחר שעבר זמן רב היא הביאה לי את החולצות ואני מתלבטת האם מותר לי להשתמש בהן.? ואם לא מה אני אמורה לעשות איתן? רוב תודות.
תשובה: העובדה שהחולצות היו מונחות שם זמן רב מחזקת את הטיעון ההלכתי כי הייאוש של הבעלים קדם לזכייה של גיסתך בחולצות. וזו כנראה אבידה מותרת בשימוש. מה שנכון לעשות הוא לצלם את חולצות הבסיס. אם בעתיד תיתקלי במישהי שתספר שהיא שכחה חולצות במסעדה הזו - אז תבדקו דרך התמונות האם החולצות שייכות לה, ואם כן - אז תחזירי.
שאלה: דיני אבלות: ערב טוב אני בשנת אבל, אימי נפטרה לפני שבעה חודשים רציתי לדעת כיצד עליי לנהוג חברה שלי מתחתנת נישואים שניים אחרי 17 שנות בדידות בבית כנסת חתונה צנועה האם מותר לי להיות בחופה? להגיע בכלל לאירוע? מה מותר לי לעשות ומה אסור.
תשובה: ראשית, המקום ינחמכם. אם אפשר שתוותרי על החתונה הזו - זה יהיה יותר נכון. אם לכלה מאוד מאוד חשוב שתבואי, וזה ממש חלק משמחתה - מותר לך ללכת לחופה. והרבה שמחה
שאלה: דיני אבלות: ערב טוב אני בת 52 גרושה כארבע שנים אני בשנת אבל על מות אימי שנפטרה לפני שבעה חודשים רציתי לדעת האם מותר לי להכיר גברים באמצעות האתרים למטרת נישואים? האם מותר לי לצאת להכירויות עם גברים? מה המגבלות שלי?
תשובה: ב"ה, מותר להפגש ואף להתחתן אחרי השלושים. בשורות טובות, דני ארגמן
שאלה: נישואים ותודעת החטא: קצת לפני או קצת אחרי הבת מצווה חטאתי ואני ואחי עשינו דברין לא ראויים יחד (חשוב לי לציין שלא נפגעו הבתולים) בלא ידיע כמה זה חמור אך בידיע שזה לא דבר מותר לאחר כמה זמן הבנתי כמה זה חמור ושזה היה דבר לא ר. כיום זה רודף אותי, בעיקר בעיניין החתונה. האם לפני החתונה אני צריכה לספר לרב על כך? ובחופה אומרים "שאסר עלינו את העריות"( אני לא יודעת בדיוק ) אך אם חטאתי בעריות, איך אני יכולה לעמוד מתחת לחופה? אני באמת מצטערת מכל הלב וכל הזמן עושה תיקון. מה עלי לעשות?
תשובה: הדבר הטוב ביותר שאת יכולה לעשות לעצמך ולהקמת ביתך בשמחה הוא פשוט להסיר את העניין מתודעתך. עשית מעשה שטות בשוגג כשהיית צעירה, שבת על כך בתשובה, את מתחרטת ובוודאי אינך רוצה לעשות זאת יותר   אין דבר מה יותר קרוב לעולם התיקון מאשר התהליך שעבר עלייך מאז. כשאת ממשיכה להסתבך עם הסיפור הזה ולפחוד ממנו   את ממשיכה למעשה לתת לאותו מעשה שטות לשלוט עלייך ולהיות בתוכך. בדיוק בשל כך נבראו התשובה והתיקון. על כן, כאמור, דווקא כדי שתוכלי להקים את ביתך בקדושה ובטהרה   הדבר הנכון הוא להסיר את המחשבות האלה מתוכך, ולדעת כי את בדרך הנכונה והמתוקנת. והרבה שמחה
שאלה: מזונות וברכת המזון -די דחוף: לכב הרב, שאלתי את שאלה דומה בעבר ברם כנראה לא הגיעה לכב הרב, רצ"ב בשנית: 1. באיזה שיעור של אכילת פתית יש לי חיוב בנטילת ידיים ובברכת המזון. פתית הינה מאפה מלבני דמוי קרקר השוקל כמעט 6 גרם (5.95) לפתית אחד ובשטח של כ 32 סמ"ר (8 4) בערך ועובי של פחות מחצי ס"מ. 2. מהי התשובה במידה ואני אוכל עם הפתית מוצרים נוספים מה שיעורם בכדי שהתשובה תשתנה ככל שתשתנה. 3. במידה וישנו תרחיש של ברכה בלא נטילה או ברכת מזונות יחד עם ברכת המזון או המוציא יחד עם מיני מזונות אודה אם כב הרב יודיעני בעניין רוב תודות
תשובה: א. יש דעות שונות בנושא הכמויות. פעם מדדתי, ולי נראה כי כאשר מדובר בשתיים ומעלה, וכמובן בקביעות סעודה עליהן. ב. אין זה קשור לשאלת המוצרים הנוספים. ג. אני לא מכיר תרחיש כזה
שאלה: תפילה: לכב הרב, מן הבחינה ההלכתית לאיזה מניין עדיף ללכת 1. מניין מוקדם בו אפסיד אמירה של חלק מפסוקי הזימרה אבל אספיק יותר מקטעי התפילה שלאחר התחנון או ההפך יותר פסוקי דזימרה ברם יציאה מביה"כ באמצע התפילה. 2. האם התשובה משתנה בשני וחמישי נוכח קריאת התורה. רוב תודות
תשובה: נראה כי יותר נכון למניין המוקדם, ולא לצאת באמצע התפילה מבית הכנסת. וכמובן, לבחון את האפשרות להתפלל במקום בו אפשר להגיע בזמן ולא לצאת לפני הזמן.
שאלה: מחיאת כפיים בשבת  מפה בשרית וחלבית: לכב הרב, קראתי בספר "שמירת שבת כהלכתה" כי אסור למחוא כפיים בשבת ויש למחוא באופן שונה כף אל גב יד. לבתי בת ה9.5 זה קצת קשה היא מוחאת הרבה פעמים באופן רגיל ועל כן היא מרגישה אשמה. האם ניתן להקל? 2. מפה בשרית אשר הונח עליה בטעות מעדן חלב או קרטון חלב או חטיף חלבי (כאשר המגע של המפה עם האריזה ולא עם התכולה), האם יש להחליף את המפה ואסור לאכול עליה מאכלים בשריים עד כיבוסה? 3. האם במקרה הפוך (מפה חלבית שהונחה עליה צלחת בשרית אפילו חמה) התשובה משתנה? רוב תודות
תשובה: א. רבים אינם מקפידים על הלכה זו של מחיאת כפיים, לא בשל העובדה שהם נוטים להקל בהלכה, אלא בשל העובדה שמבחינה למדנית אין היא מחויבת, ואין קשר של ממש בין תיקון כלי שיר בימינו ובין מחיאת כף. על כן, נראה לי שאין חובה להקפיד עם הילדה על כך. ב. אין איסור עובר דרך קופסה או דבר מה מעין זה, אלא רק באופן ישיר. לא זו בלבד, אלא שגם אם הייתה נשפכת טיפה על המפה   לא הייתה חובה להחליף אותה. מה שצריך למנוע הוא עירוב של בשר וחלב באכילה, וזו נראית החמרה רחוקה מאוד מיסוד האיסור. גם בכיוון ההפוך. ויישר כוח
שאלה: בראנפלקס וברכת המזון: לכב הרב, האם שייך ברכת המזון לאכילת בראנפלקס דגני בקר מבוססי חיטה? מה השיעור לדבר? (אציין כי שאלתי את כב הרב שאלה דומה ברם כנראה לא הגיעה אליו) רוב תודות
תשובה: א. בשל העובדה שאין הם מוגדרים כלחם בלשון בני אדם, ואינם משמשים בשימוש של של לחם - לא מברכים עליהם ברכת המזון. ככל הידוע לי, לא קבלתי את השאלה הזו קודם לכן
שאלה: כשרות אצל מטפלת: לרב, אנחנו מתעניינים עבור הבכור שלנו בן חצי שנה במטפלת שנשואה לישראלי אך אינה יהודיה. הם שומרים כשרות בבית ולא מכינים בשר למשפחתון ומפרידים כלים. היא אינה שומרת שבת. אמרה ששרה לילדים שירים של החגים וכו. מבחינת אוכל לתינוק כמה זה בעייתי עניין בישול ישראל וזה שלעתים היא אולי תכין משהו בשבת עבור ילדי המשפחתון ליום ראשון? מראש דינה מירושלים
תשובה: יש להמנע. אלא אם אין כל ברירה אחרת לאחר שבדקתם היטב ובכל המאמץ.
שאלה: מעשר: אני התחלתי לתת מעשר מהמשכורת שלי ואומרים שמי שנותן מעשר אז השם עוזר לו אבל אני נותן ולא מצליח לחיות אני רק צונח אני לא אומר שאני לא יתן אני ימשיך לתת אפילו שלא יהיה לי אבל זה גמר אותי כמעט הגעתי למצב של בכי אני מאמין בשם אבל למה זה מגיע לי? כבוד הרב
תשובה: שים לב - אם תתן מעשר כספים ותכנס על ידי כך לחובות ותזדקק לעזרה, או שתאלץ לחיות ברמה נמוכה מכפי הרגלך   אתה פטור לתת מעשר כספים!!! עיין תשובה מפורטת בקישור
שאלה: ניאוף: אני מתנצל על השאלה והפתיחות. לפני מס חודשים אשתי ביקשה לצרף גבר נוסף ל. האם היא נקראת נואפת? למרות שזה היה בידיעתי ובהסכמתי המלאה. האם היא אסורה עליי לפי ההלכה? אם היא לא נואפת על איזה עבירה עברנו? כי עד כמה שידוע לי צריכים 2 עדים שיעידו שראו אותה נואפת.
תשובה: אני לא רוצה לגרום סיבוכים קשים לקשר שלכם, לכן לא אתייחס למקרה שאתה מתאר. עליך לגשת בדחיפות! אל רב או בית דין רבני כדי לברר את המקרה לפרטי פרטיו! - אולי אפשר יהיה להציל את הנישואים שלכם. בעקרון מעשה כמו שאתה מתאר הוא ניאוף. כל מקרה שאישה נשואה מקיימת מרצונה יחסים מלאים עם גבר אחר הוא ניאוף. אין אפשרות שהאיש  יתיר  לאשתו, האישה איננה רכוש של האיש: אתה לא מוסר אישה לחבר כמו שמוסרים מכונית לחבר. אם בני זוג לא מעוניינים במחויבות הדדית, יכולים להתגרש. האדם הוא יצור רוחני - הוטבעה בו נשמת אלוקים. אצל בעלי חיים זיווג דומה לכל פעולה גופנית שיש בה הנאה: כמו שחמור נהנה לאכול כך הוא נהנה עם האתון. אצל בני אדם זיווג אינו רק הנאה גופנית. הוא חיבור של גוף ונפש. החיבור הגופני עם אישה הוא חלק מחיבור רגשי - רוחני. הקשר בין איש ואישה נועד ליצור אחדות שמקיפה את הגופות ואת הנשמות: "ודבק באשתו והיו לבשר אחד". ה- יחד  הגופני רוחני יוצר שלמות. אישה שמתקשרת בגופה אל גבר זר ממילא מתנתקת בנפשה מבעלה. זה מעשה של הרס הנישואים, שבירת האחדות. אין מקום להמשיך את הקשר הזוגי לאחר מעשה כזה. המושג ההלכתי הוא "אסורה לבעל ולבועל". עיין בהרחבה - בקישור
שאלה: תפילת הדרך: מתי צריך להגיד תפלת הדרך ומתי לא
תשובה: את תפילת הדרך תקנו חכמים לומר על דרך שאורכה יותר מפרסה (ברכות ל, א). פרסה היא כשיעור ארבעה קילומטרים. ואם הדרך קצרה יותר אין אומרים. והטעם לזה, משום שדרך של פחות מארבעה קילומטר מן הסתם סמוכה לישוב ואין בה סכנה. ולהרחבה ומקור התשובה ראה בספר פניני הלכה מאת הרב אליעזר מלמד שליט"א באתר ישיבת הר ברכה אייל משה
שאלה: תסכול: אני חש תסכול רב מהעובדה שאני לא יכול להעניק פורקן ליצריי, לא בגלל שאני מצפה להנאה, אני פשוט רוצה לשחרר את זה כבר, אני מתאפק ומתאפק ופוחד כל הזמן להכשל. אני יודע שאני צעיר והכל ושיש עוד זמן עד החתונה, אבל זה מה שמתסכל אותי בעצם. כמה כבר אפשר?? אני מתמלא ייאוש מהמחשבה שאצטרך להלחם יום יום עד אז. מה אני יכול לעשות על מנת שזה לא יטריד אותי יותר? והאם זה אפשרי ונכון לשבור את יצר המין לגמרי?
תשובה: ב"ה, בשביל זה אנחנו בעולם הזה (עיין מסילת ישרים פרק א), לכל אדם יש התמודדויות, לפעמים קל להתגבר לפעמים קשה. אין שום בעיה להאבק כל החיים, גם אם אדם מרגיש שהוא עומד במקום, הוא מתקדם מאוד, כי עצם ההתמודדות והמאבק מנקים את האדם גם אם לפעמים לא מצליח. עיין שמונה קבצים (לא זןכר את הפסקה) דני ארגמן
שאלה: ממודה אני" כפול 2: כבוד הרב ברצוני לשאול: אם אני ישנה צהריים אני צריכה אחר כך לומר שוב "מודה אני"? כנ"ל נטילת ידיים ו"קריאת שמע"? מראש והמשך יום טוב
תשובה: ב"ה, רק נטילת ידים ללא ברכה, דני ארגמן
שאלה: מותר לאשה ללבוש טישרט שמגיע עד המרפק? אשמח שמשיבה תענה לי: רציתי לשאול האם מבחינת ההלכה מותר לאישה ללבוש טישרט שמגיע עד המרפק או בערך אגרוף מעל המרפק? האם יש לכך איסור הלכתי מובהק? אשמח שתביאו מקורות אם כן. מראש! )אשמח שבת תענה לי(
תשובה: לך יקרה! השאלה שלך היא שאלה אמתית ונכונה. לא תמיד גדרי הצניעות ברורים לנו, אפילו כשמחנכים אותנו ללכת צנוע. לכן כהמלצה ראשונה, כדאי ללמוד את הנושא לעומק, לימוד ההלכות עצמן ומהי המשמעות שעומדת מאחוריהן. יש ב"ה מספיק ספרים נגישים בנושא. לדוגמה, גן נעול, קדושים תהיו של הרב דב כ"ץ וכותנות אור. לעניין אורך השרוולים יש דעות שונות: הדעה המחמירה יותר דורשת לכסות את הזרוע עד כף היד, הדעה המקלה מסתפקת בכיסוי המרפק ובלבד שבהרמת היד לא נראה חלק הבשר של הזרוע העליונה. אני מצרפת לך קישור שדן בסוגיות ההלכתיות הללו ומביא מראי מקומות למקורות שתוכלי להסתכל בהם אז נשאל, מדוע קבעו דווקא את הזרוע כנקודת הגבול? בחיים ישנם גבולות בתחומים שונים: בעולם התורה (לדוגמא: השבת נכנסת עם זמן כניסת השבת, לא דקה קודם ולא דקה אחר כך, נידה ועוד), בעולם הטבע (אם חום גוף האדם עולה על 38 הוא חולה, 37 הוא בריא, 42 על שערי מוות וכו, הרכבת יוצאת בשעה מדוייקת   דקה איחור ולא תגיע למחוז חפצך עפ"י התכנון ועוד). בכביש מותר לנסוע 100 קמ"ש, לא יותר. כך גם בצניעות. ח שהכירו את תכונות ה"נפש" קבעו את הגבולות: עד המרפק (כולל המרפק עצמו) זהו מקום מוצנע בגוף האשה שראייתו גורמת לגירוי ולכן הגדירו אותו כמקום ערווה שחייב להיות מכוסה. מתחתיו   מותר. ישאל השואל והרי אני לא מרגיש שום נזק רוחני כשאני מסתכל במקום זה? על כך נשיב לו שרק אדם רוחני מאוד בעל נפש נקיה יכול לומר לנו אם נפגע האדם או לא. זה כמו שאם אדם אוכל אוכל לא בריא, לא מיד התוצאות לא טובות נגלות לעין רגילה  אבל לעין המומחה (וככל שאדם קרוב לתחילת הנזק, רק מומחה גדול יותר יאבחן זאת) התוצאות יתגלו במיידית, כך גם בנזקים רוחניים   נפשיים. לסיום, משהו אישי יותר. גם אני בת, גם לי חם בקיץ, גם אני הייתי רוצה ללכת עם שרוול קצר יותר, הכי דוגרי איתך! אבל לא, יש הלכה! ומה שלי עוזר להמשיך ללכת עם שרוול 3 4, זו דווקא ההלכה! המחויבות להלכה. הרצון לעשות את הדבר הנכון והאמיתי בעולם. שזהו בעצם דבר ה. בימינו דבר ה  מגיע אלינו דרך החכמים והרבנים אז זה מבחינתי מה שצריך לעשות. אבל הסיבה הזו לא חייבת לעזור גם לך, פשוט נקודת מבט נוספת. אם תרצי שנרחיב בעניין הזה- מחויבות להלכה את מוזמנת לכתוב לנו או למייל שמופיע כאן למטה. אני מצרפת לך כאן כמה קישורים לתשובות שנכתבו לשאלות דומות: מוזמנת לשאול, להעיר או סתם להגיב על הנכתב כאן במייל האישי שלי. הרבה שמחה, רינת rinathabe gmail.com.
שאלה: לידה בשבת: מדובר על זוג נשוי ( דתיה וחילוני ) האשה בהריון והיא עתידה ללדת בשבת כאשר האשה טענה בפני בעלה במידה והיא תלד בשבת עצמה היא לא מעוניינת שבן זוגה יתקשר למשפחתו ( החילונית ) על מנת שלא יחללו שבת ואף יגרמו לו לחלל את השבת ( יתקשרו אליו למידע או יגיעו ) - אלא יחכו למוצאי שבת ויעדכנו את כולם. הבעל לא מקבל את מה שהאשה מבקשת וכרגע הם באי הסכמה מה אפשר לעשות?
תשובה: ב"ה, שידברו ביחד עד שיגיעו להסכמה. תשובה מיבשת אבל אין קיצורי דרך. דני ארגמן
שאלה: כבד ששהה בדם או בתבלין: מה דין כבד ששהה בתוך קופסא אטומה יחד עם דם או עם תבלינים 24 שעות? והאם יש הבדל אם זה היה בקירור או הקפאה?
תשובה: בשר ששה בדמו במשך 24 שעות : אשכנזים - נאסר ואין לן תקנה ספרדים- מותר על ידי צלייה כל זה מדין "כבוש" עיין שו"ע יור"ד ס"ט:ט"ו במידה שהוא היה קפוא: יש בזה שלוש שיטות 1. מותר כי אין דין "כבוש" במשהו קפוא ולכן אין בעיה. 2. מותר בדעבד 3. אסור אף בדעבד לכן: בכבד הנמכר טרי מניחים אותו במגש מיוחד עם חורים וספוג כך שהכבד לא יושב בתוך הדם שלו. בכבד קפוא בגלל החילוקי דעות שיש בסוגיא זו חלק מהמשחיטות לא כותבים עליו "מהדרין".
שאלה: ספרים חיצוניים: בס ד לפי מה שהבנתי זה לא שאסור להסתכל בספר בן סירא ושאר ספרים חיצוניים ושאפילו החכמים הכירו אותם אך שאסור לעיין בהם קבע ולהפוך אותם לחשובים. הבנתי נכון? שאלה שניה היא איך בעצם קבעו מה נכנס לתנ ך, מה קדוש ומה לא? הרי עד שסידרו את התנ ך היו את כל הספרים הללו אז השאלה שלי היא האם פשוט ידעו שהספרים החיצוניים הם לא מאלוקים אלא מבני אדם רגילים? אני לא חס ו כופר בדברי חכמים. כל מה שאמרו אמת אני רק רוצה להבין את הנושא
תשובה: א. אמת ב. ברוח הקודש אשר היתה עליהם, ובשכל הישר, הבחינו מה נכתב ברוה"ק ומה נכתב ככתב חולין
שאלה: מעשרות לאמא: רציתי לשאול את כבוד הרב אם אני יכולה להביא לאמא שלי את המעשרות של הכסף שלי למרות שאני עדין גרה בבית. אשמח לתשובה,
תשובה: אם היא נזקקת יש לתמוך בה ללא קשר למעשר כספים, מדין כיבוד אם, ולהשתמש עבור זה בכסף של האם. ובמקרה שלך בעצם היותך גרה עימה ונהנת מכספה, תוכלי להשיב את ההוצאה שלה עליך ע"י שתשקיעי בה כסף זה. ואת המעשר יש לתת לעני אחר. אם אין אפשרות אחרת, וכגון שאינך יכולה גם לתת מעשר כספים לעני וגם לתמוך באמך כלכלית- אזי תני את הכסף לאמך, וראוי באופן שלא תבחין שאלו כספי צדקה, כגון שתשימי בארנקה. כמבואר ביו"ד רמ, בטוש"ע ברמ"א בשם ירושלמי ובש"ך.
שאלה: לידה קיסרית ביולי: האם יש יום מועדף ביולי ללידה קיסרית בין ה7-14?
תשובה: יש להשתמש רק בתאריכים עבריים, אנו מונים שנים וחודשים לבריאת העולם ולא לדברים אחרים. אין הבדל בתאריכים הללו, בהיותם לפני ר"ח אב. עדיף שלא לנתח בשבת אם אין הבדל רפואי מחול. אמרי תהילים והתפללי מקירות ליבך, ובע"ה תהיה סיעתא דשמיא. בשעה טובה
שאלה: בחירת שם לבת: איזה שם יותר טוב לבת, כפיר סהר עומרי
תשובה: יש לחשוב שוב ולבחור שם נשי, עם משמעות טובה בהצלחה